ເພງ​ ທີ່​ຂັບ​ຮ້ອງ​ໂດຍ ຮວມ​ສິນ​ລະ​ປິນ​ລາວ​ໃນ​ຕ່າງ​ແດນ
ທ່ານ​ຜູ້​ຟັງ​ທີ່​ເຄົາຣົບ ລາຍການ​ສຽງ​ເພງ​ຈາກ​ແດນ​ໄກ ຂອງວີ​ໂອ​ເອ ໃນ​ແລງ​ວັນ​ອາທິດມື້​ນີ້ ວັນນະ​ສອນ ​ຈະ​ມາ​ຈັດ​ເພງ​ລາວ ສະເໜີທ່ານ ກະລຸນາ​ເຂົ້າ​ສູ່​ລາຍການ​ຂອງ​ເຮົາ ​​ໄດ້​ນະ​ບັດ​ນີ້.
ສະບາຍດີທຸກໆທ່ານ ເພງທີ່ທ່ານຫາກໍໄດ້ຟັງຈົບລົງໄປນັ້ນ ທີ່ປະພັນໂດຍອາຈານ ປ ຕຣີຈັນ ຊຶ່ງປະຈຸບັນນີ້ ຕັ້ງລ້ານເຮືອນຢູ່ທີ່ການາດາ ມີຊື່ວ່າ ດົນຕຣີ ທີ່ເປັນເພງໝູ່ ທີ່ຮວມເອົານັກຮ້ອງນັກສິນລະປິນມາຮ້ອງຮ່ວມກັນ ອັນມີ: ອາຈານປ ຕຣີຈັນ, ອາຈານຄຳຫຼ້າ ໜໍ່ແກ້ວ, ອາຈານວໍຣະເດດ ດິດທະວົງ, ອາຈານ ສ ແສງສິຣິວັນ ທ່ານຄຳຕຸ່ນ ວົງສນິດ, ໄພວັນ ເມກອາຣຸນ, ຮຸ່ງຟ້າ ດາວໃໝ່, ເກດສະນາ ວິໄລລັກ ແລະເກດມະນີ ແທຣນ ຊຶ່ງເພງນີ້ ຊື່ຄວາມໝາຍວ່າ ດົນຕີ ຊຶ່ງມີຄວາມໝາຍດີເລີດ ເພາະດົນຕີເຮັດໃຫ້ມ່ວນຊື່ນ ເບີກບານ ບໍ່ວ່າຈະເປັນດົນຕີຂອງໃຜ ມາຈາກໃສ, ປະເທດໃດກໍຕາມ …ຈຶ່ງມີຄຳເວົ້າທີ່ວ່າ ດົນຕີ ສຽງເພງບໍ່ມີພົມແດນ…ພ້ອມດຽວກັນນີ້ ກໍໄດ້ມີທ່ານຜູ້ຟັງຂຽນເຂົ້າມາຂໍເພງອາຈານ ປ ຕຣີຈັນ ສະນັ້ນ ວັນນະສອນ ຈຶ່ງຂໍຈັດໃຫ້ ຟັງເລີຍ ຜົນງານການປະພັນເພງຂອງອາຈານ ປ ຕຣີຈັນ ກໍມີມາກມາຍ ແລະກໍໄດ້ ມີຫຼາຍສິນລະປິນ ນຳໄປຂັບຮ້ອງ ຊຶ່ງອາຈານບອກມາວ່າ ບໍ່ຫວງແຫນລິກຂະສິດ ນຳໄປຂັບຮ້ອງໄດ້ ຂໍພຽງແຕ່ ຢ່າໄດ້ດັດແປງເນື້ອຮ້ອງແລະທຳນອງເພງ ເພາະອາຈານ ປ ຕຣີຈັນ ໄດ້ໃສ່ໃຈ ກັ່ນກອງ ໃຫ້ຖືກຕ້ອງທັງສຳພັດ ແລະອັກຄະລະ ກວ່າຈະໄດ້ເພງ ມາແຕ່ລະເພງ ສຸດຍອດເລີຍ ເອົາໄປຟັງເພງ ຂອງ ອາຈານ ປ ຕຣີຈັນ ກັນກ່ອນ ຊຶ່ງເພງນີ້ ອາຈານແຕ່ງເອງ ຮ້ອງເອງ…ແລະກໍເປັນເພງທີ່ໄດ້ມີຫຼາຍໆສິນລະປິນ ນຳໄປຂັບຮ້ອງເປັນເພງອຳມະຕະ ຄຸ້ນຫູຄຸ້ນຕາ ເປັນຢ່າງດີ ເອົາຂໍເຊີນໄປຟັງເພງ ກັນກ່ອນ ແລະຫວັງວ່າ ເພງນີ້ຄົງໄດ້ນຳມາຊຶ່ງຄວາມຊົງຈຳອັນດີງາມຂອງ ຫຼາຍໆທ່ານຜູ້ຟັງ ສ່ວນເພງສຸດທ້າຍນີ້ ວັນນະສອນ ຫາ ກໍໄດ້ຮັບມາຈາກ ຄ້າຍເພງສຽງແຄນ ສະຫວັນ ຈາກສປປ ລາວ ເພິ່ນຫາກໍຝາກມາໃຫ້ ວັນນສອນຄິດວ່າ ທ່ານຜູ້ຟັງ ຄົງເປັນຜູ້ໂຊກດີ ທີ່ໄດ້ຮັບຟັງເພງນີ້ ກ່ອນຜູ້ໃດໝົດ…ໃນບົດເພງ ສັນຍາເຮັດຫຍັງ ເປັນຜົນງານເພງ ຂອງພູ ຈັນທະວົງ…ເພງນີ້ ຖືກໃຈໄວໜຸມໄວສາວເປັນແນ່ແທ້…ເອົາວັນນະສອນ ຂໍຝາກຄຳຄິດເຫັນໄປກັບເພງນີ້ວ່າ ຖ້າ ບໍ່ແນ່ໃຈ ບໍ່ໝັ້ນໃຈ ແລ້ວ ຢ່າໄດ້ສັນຍາເດັດ ຂາດ…ຢ່າສັນຍາແລ້ວເຮັດບໍ່ໄດ້ ກໍຖືວ່າ…ຜິດສັນຍາ ແບບວ່າ ມີແຕ່ລົມປາກ ຈັ່ງໃດ ກໍຕາມແຕ່ ກໍຂໍໃຫ້ທ່ານຜູ້ຟັງເປັນຄົນທີ່ມີສັດຈະວາຈາທີ່ລັ່ນອອກໄປແລ້ວນັ້ນ ກໍຂໍໃຫ້ ປະຕິບັດຕາມທີ່ໄດ້ສັນຍາໄວ້ ຂໍໃຫ້ທຸກໆທ່ານນອນຫຼັບຝັນດີ ແລະພົບກັນໃໝ່ ໃນສັບປະດາໜ້າ